Adorama do‘konining saytida 18,4 dyuymli Samsung Galaxy View plansheti haqida ma’lumot chiqdi. Planshetning narxi 32 GB ichki xotiraga ega bo‘lgan holda 599 dollarni tashkil etmoqda. Qurilma 1920 x 1080 pikselga ega bo‘lishi kutilmoqda. Planshet Samsung kompaniyasi mahsuloti bo‘lmish Mali-T720 grafik chipili sakkiz yadroli Exynos 7580 protsessori bilan jihozlangan. Qurilma 2 GBli tezkor xotiraga hamda 2 Mpli kameraga ega. AnTuTu ma’lumotiga ko‘ra, planshet 40 mingga yaqin ball to‘plagan. Galaxy View 8,5 soat ishlay oladi.